Evolusie van Elektroniese Alarms vir visvang
Evolusie van Elektroniese Alarms
Soos hulle sê; tyd vlieg wanneer jy besig is om pret te hê, daarom moet ons as hengelaars tog iets reg doen. Visvang taktieke verander in 'n oogblink. Nuwe idees kom en gaan, maar nuwe tegnologie… Wel, dit kan alles, vir altyd, verander
Sodra 'n nuwe stukkie toerusting bekend gemaak word, laat geen hengelaar op hom wag nie. Ons gryp die voordeel met albei hande vas, en ons kyk nie terug nie. Nuwe, vars uitvindings volg; 'n nuwe ontwerp hier en 'n verbeterde stuk materiaal daar… Voor jy dit weet, het 'n dekade al verbygegaan terwyl jy staan en kyk na die ou hoop visgereedskap wat daar eenkant lê en stof opgaar… en jy wonder waar het die tyd heen verdwyn?
Wanneer dit by visvangalarms kom, is hierdie evolusie in tegnologie fenominaal in alle aspekte. Met inligtingstegnologie wat kragtiger is as ooit te vore, is daar verseker nie veel wat die moderne alarms nie kan doen nie.
In die vroeër vyftiger- en sestiger jare het dit duidelik geraak dat 'n hoorbare verklikker nodig was om saam met die hengelaars se polisiemanne, wat daai jare net uit 'n bietjie deeg bestaan het, te gebruik. Die 'Heron' was een van die eerste hoorbare verklikkers op die mark. Hierdie "alarm" het bestaan uit 'n plastiese boksie met 'n gebuigde stuk draad waarom die lyn gedraai was. Wanneer die lyn deur die vis vorentoe getrek is, het die draad beweeg en 'n baie eenvoudige stroombaan voltooi en 'n geluid afgegee wat amper geklink het soos 'n eend se gekwaak.
Hierdie sisteem was nie baie effektief gewees nie, omrede die beweging van die wind baie vals lesings sou gee, of soms glad nie eens sou registreer nie oor die draad soms sou vashaak. Hierdie "alarm" het ook net een LED liggie op gehad en was glad nie waterbestand gewees nie, maar dit was al wat tot die hengelaar se beskikking was, en was dus beter as niks.
Aksentlose alarms het gou gevolg, en hoewel dit nogsteeds bestaan het uit 'n klankboks en geleiers, het die sisteem bewys om baie meer effektief te wees as hul voorgangers.
was gesien as 'n revolusionêre uitvindsel in hengel. Wanneer die lyn na voor of agter getrek was, het 'n wiel, amper soos die van 'n windmeul, deur 'n ligstraal beweeg en dit het dan 'n "biep" geluid gemaak. Hoe vinniger die lyn beweeg het, hoe vinniger was die "biep" geluid gewees. Wanneer dit saam met 'n "monkey climber" of hanger gebruik was, sou hierdie alarms ook terugbyte kon registreer.
Die probleem met hierdie alarms was dat dit 'n vaste volume en toon gehad het, en ook nie baie hard was nie, wat dit moeilik gemaak het om te hoor as dit effens winderig was, maar weereens 'n groot verbetering teenoor enige ander alarms wat beskikbaar was op daardie stadium.
Aksentlose, kompakte alarms het gou gevolg waar al die elektronika binne in die hooftoestel gehuisves is, maar steeds met dieselfde grootte lyf as voorheen. Hierdie alarms het gewerk as een onafhanklike eenheid met slegs een LED liggie, maar het nogsteeds net een vaste toon gehad. 'n Klankboks kon ook gebruik word wat die hengelaar dan in sy tent kon plaas wat gesorg het dat hy die alarm sou hoor, selfs op winderige aande. Die grootste probleem was, wanneer hy uit sy tent gehardloop het, het hy amper altyd oor die drade geval, maak nie saak hoe hard hy probeer het om hierdie drade weg te steek nie. Dit was maar altyd in die pad.
Al hoe meer hengelaars het begin om gebruik te maak van twee stokke en dit het duidelik geword dat 'n alarm met meer as een toon, verskeie volumes en verskeie kleur LED liggies nodig was. So was die "Compact XL" gebore met 'n keuse van rooi, geel of groen LED liggies.
Hierdie alarms het die hengelaar gehelp onderskei watter stok het 'n byt aan gehad met 'n aparte toon op elkeen wat vir om en by twintig sekondes gegloei het. Dit was veral nuttig in die aande of wanneer die hengelaar aan die slaap geraak het. Weereens kon die hengelaar ook gebruik maak van 'n klankboks wat teen hierdie tyd al 'n volume kontroleerder gehad het, sodat die hengelaar die volume kon stel.
Baie aanpassings is al oor die jare gemaak en baie maatskappye het al hul eie weergawes uitgebring; almal oor en oor verbeter. Soos wat die tegnologie verbeter het, so ook het die alarms verbeter, wat ook die hengelaar met 'n wyer keuse van alarms voorsien het.
"Roller buzzers" met verskeie ontwerpe het al deur die jare uitgeblink, en normaalweg bevat hierdie alarms 'n wiel met magnete binne in. Die wiel roteer wanneer die lyn beweeg wat 'n magnetiese skakelaar laat afgaan en sodoende 'n biep vorm. Gardner se "TLB Compact Buzzer" alarms is die toonbeeld van hierdie ontwerp en handgemaak in die Verenigde Koninkryk. Hierdie proses verseker dat
Gardner Video - In die volgende video gaan jy die TLB Alarms in aksie sien, ONDERWATER.
elke alarm wat met sorg en ag hanteer is, vir jare, selfs decades, sal werk sonder enige problem. En met Gardner se na-verkoopdiens kan jy verseker wees dat indien iets wel sou verkeerd gaan, jy hulp sal kry. Net soos ander gewilde roller-alarms het hulle slegs 'n aan- en afskakelaar en as die klank wel sagter gestel moet word, kan dit net toegeplak word. Die TLB Compact is sekerlik een van die mees betroubaarste alarms wat die hengelaar kan koop en werk gewoonlik nogsteeds na dit in die water geval het, iets wat die meeste ander alarms nie kan doen nie.
Koordlose-alarmsisteme was die volgende duidelike vordering in hengelalarms. Maatskappye soos Delkim en Fox was gou om te reageer.
Delkim het 'n sender-module ontwerp wat op al hulle standaard alarms gepas het. Dit het die alarm omgeskakel in 'n sendings-alarm en natuurlik moes die die hengelaar een module koop vir elke alarm plus die ontvanger. Hierdie was 'n toegewyde sisteem omrede dit slegs met die Delkim alarms kon werk. Benewens; het hulle ook 'n alarm met die sender klaar ingebou wat meer funksies gehad het, asook 'n ontvanger met ses LED liggies en 'n volume- en vibrasieafdeling.
Daar is ook wegbeweeg van die betroubare metode om gebruik te maak van 'n roller-wiel wat die alarm aktiveer. Delkim se vibrasie sensors het toe aan die lig gekom. Soos wat die lyn oor die sensor beweeg, tel dit die vangs op en soos wat die lyn vinniger beweeg, mimiek die sensor ook die beweging wat dan 'n trillingsgeluid veroorsaak teenoor die meer konvensionele biep wat die alarms voorheen gehad het.
Daar is baie hengelaars wat hierdie metode verkies oor die sensitiwiteit wat hierdie alarms voorsien, veral in plekke waar hulle nie kan toelaat dat lyn van die katrol getrek word, soos naby aan riete, nie. Daar is ook vele ander wat die ou betroubare roller-wiel sisteem meer verkies omrede hulle beter kan bepaal wat slegs 'n vinnige steel van die lyn… of dalk 'n weghol vis is.
Fox aan die ankerkant het 'n sending sisteem tot hulle reeks gevoeg. Die sender is nogal lywig en het steeds drade vanaf die sender tot by die alarms gehad. Alhoewel die drade redelik kort is en nogsteeds op 'n "rod pod" kan pas, beperk hierdie sisteem die hengelaar as hy sy stokke sou wou afhaal en 'n ent van mekaar af sou wou plaas.
Op die voorfront van moderne alarm tegnologie is Advanced Technology Tackle of beter bekend as ATT met 'n volle afstandbeheersisteem, die ATTx. Hierdie alarm werk met amper enige fabrikaat of enige alarm wat 'n 2.5mm "jack socket" het.
Gardner Video - In die volgende video kan jy kyk na 'n onderhoud met Darren Henwood, die vervaardiger van die ATT byt alarms en die ATTx Byt Alarm "Receiver", oor hoe hulle werk.
ATT het nou ook 'n verbeterde weergawe van die ATTx sisteem uitgebring, die V2. Die sender, wat skaars die grootte van jou duim is, bevat hoë gehalte komponente en die elektronika is vervat in 'n waterdigte raamwerk. Prop dit doodeenvoudig net in die "jack socket" in en na 'n maklikke programeringsprosedure is jou alarm reg om te gebruik. Die ontvanger, wat lig en kompak is en in die palm van jou hand kan pas, het ook 'n reeks ander funksies, soos die dertig sekonde grendel, uitgebreide ontvangs (tot 500m), volume beheer en pap battery waarskuwing. Hierdie eenheid kan tot en met vyf alarms op 'n slag neem sodat jy maklik 'n TLB met 'n Delkim en ATT alarm met 'n Neville alarm kan kombineer om in harmonie saam te werk. Die ATTx was ook die eerste draadlose onvanger wat 'n vibrasie funksie ingesluit het, wat perfek was vir iemand wat doof of hardhorend is.
Die ATTx sisteem was oorspronklik ontwerp vir hengelaars wat hul huidige alarms wou behou met die voordeel van 'n volledige afstandsbeheerde sisteem. Hierdie is sekerlik een van die mees bekostigbare sisteme tot die hengelaar se beskikking en selfs al wil die hengelaar sy alarms verander, kan hy nogsteeds van die afstandsbeheerder gebruik maak op sy nuwe stel alarms.
Daar is ook sekere ekstras beskikbaar soos 'n losstaande voertuig monitor, bewegings aanduier en mini ontvanger. Hierdie ekstras kan binne in jou motor installeer word en wanneer iemand probeer inbreek sal jy deur jou ATT ontvanger of mini ontvanger in kennis gestel word deur 'n lig wat in 'n sekere volgorde flits, of deur 'n hoorbare waarskuwing. Die mini ontvanger pas gemaklik op jou sleutelhouer en sal jou van 'n ver afstand af waarsku. Al is jy nie naby jou motor nie, sal jy nogsteeds in kennis gestel word wanneer iemand met jou motor peuter.
Advanced Technology Tackle het ook hul eie, volledige ingeboude sender-alarms vrygestel, die ATTs. Hierdie alarms het die nuutste in mikrotegnologie en is honderd persent waterdig en sekerlik die kleinste alarms op die mark op die oomblik. Die alarms het die senders klaar ingebou en is heeltemal klankloos. Die voordeel hiervan is dat die hengelaar klank sal hê waar hy dit nodig het en nie by die oewer waar dit moontlik die visse sal wegjaag nie. Dit is ook beskikbaar in verskeie kleur LED ligte en is baie kompak en verskriklik stewig.
Die ATTs het nuwe standaarde gestel vir elektroniese bytverklikkers en hul nuutste Alarms, die "ATTs Illuminated Wheel Silent Alarm", het 'n LED lig onder die roller wat veroorsaak dat die hele roller verlig word as daar 'n byt is, nie net die enkel LED aan die kante soos ander alarms nie. Dit is iets wat geen ander alarm nog gedoen het nie.
Dit wil blyk of ATT diegene sal wees wat 'n nuwe revolusie sal voortbring in die wêreld van visvangalarms, met 'n rykdom van kennis en ondervinding in elektroniese toestelle en 'n indrukwekkende waarneming van wat die hengelaar se behoeftes is, wil dit blyk of ATT nie gou tekens sal wys van remme aanslaan nie.
In vandag se samelewing is daar iets vir almal. Daar is alarms met genoeg opsies en instellings om aan elkeen se vereistes te voldoen, soos die Delkims. Daar is die TLB alarms wat enige hengelaar die vertroue gee om te weet hulle sal nie 'n vangs mis nie, en dan ook die ATTx en die ATTs sisteme wat die beste van albei wêrelde tot die tafel bring. Die toekoms lyk blink, en wie weet waar dit oor tien jaar van nou sal wees?